12 Jesu le ene o ne a nna a ikanyega mo Modimong le fa a ne a lebane le diteko, mme o ne a segofadiwa. Ke eng se se neng sa mo thusa go itshoka? Lefoko la Modimo le a re: “Ka ntlha ya boipelo jo bo neng bo tlhomilwe fa pele ga gagwe o ne a itshokela kota ya tlhokofatso, a nyatsa ditlhong.” (Baheb. 12:2) Jesu o ne a itumelela go itshepisa leina la Modimo. Mo godimo ga moo, Rraagwe o ne a mo amogela le go mo naya ditshiamelo di le dintsi tse di molemo. Baebele ya re “o ntse kafa seatleng sa moja sa setulo sa bogosi sa Modimo.” Mme pego e nngwe ya Baebele ya re: “Modimo o ne a mo godisetsa kwa boemong jo bo kwa godimo mme ka bopelonomi a mo naya leina le le kwa godimo ga leina lengwe le lengwe le sele.”—Bafil. 2:9.